Public procurement notice: Prior Information Notice Without Call For Competition
Published: 2022-10-24
Buyer: Patentti- ja rekisterihallitus
Country: FI
Contract type: Supplies
CPV classification: 48000000 | 72000000

Technical requirements: Tietopyyntö: Patentti- ja rekisterihallituksen tilintarkastusvalvonnan sähköisten järjestelmien uudistamisen markkinakartoitus
Patentti- ja rekisterihallitus (PRH) tulee kilpailuttamaan vuosien 2023–2024 aikana tilintarkastusvalvonnan sähköisten järjestelmien uudistamisen. PRH:n tarkoituksena on kilpailuttaa ratkaisu, joka mahdollistaa rekistereiden pidon ja sähköisen asioinnin yhdellä kokonaisuudella.
Ennen kilpailutuksen käynnistymistä PRH haluaa lisätä markkinatuntemustaan ja saada tietoa siitä, millaisia teknisiä ratkaisuja ja hinnoittelumekanismeja markkinoilla on tarjolla. PRH haluaa näin ollen kuulla mahdollisia tarjoajia markkinavuoropuhelussa. Vuoropuhelu ei ole osa kilpailutusta. Siinä saatuja tietoja käytetään organisaation sisäisesti, tulevan kilpailutuksen valmisteluun. Vuoropuhelun aikana PRH lähettää osallistujille vastattavaksi hankintaan liittyviä kysymyksiä ja muuta materiaalia, jonka on tarkoitus ohjata markkinavuoropuhelua. Lisäksi vuoropuhelu pitää sisällään keskustelua vuoropuheluun osallistujien kanssa. Vuoropuheluun osallistumisesta ei makseta korvausta.
Tämä ilmoitus ei ole ennakkoilmoitus, tarjouspyyntö, hankintailmoitus tai kutsu neuvottelumenettelyyn, eikä ilmoituksen julkaisemisella aloiteta tarjouskilpailua.
PRH tulee kilpailuttamaan vuosien 2023–2024 aikana tilintarkastusvalvonnan sähköisten järjestelmien uudistamisen. Tällä hetkellä PRH:n tilintarkastusvalvonnalla on tuotantokäytössä useita järjestelmiä, jotka mahdollistavat rekistereiden pidon, sähköisen asioinnin ja tietopalvelut. Järjestelmät eivät ole yhteydessä toisiinsa tai muihin PRH:n rekistereihin (esimerkiksi kaupparekisteriin). Järjestelmissä ei ole mahdollista tehdä maksuja. PRH:n tarkoituksena on kilpailuttaa ratkaisu, joka mahdollistaa rekistereiden pidon ja sähköisen asioinnin yhdellä kokonaisuudella.
Järjestelmäuudistus koskee vain tilintarkastajarekisteriä ja tilintarkastajatutkintorekisteriä. Tilintarkastusvalvonnan toiminnoista tutkinta-asiat ja laadunvarmistus rajautuvat järjestelmineen uudistuksen ulkopuolelle. Mahdollisen uuden arkistoratkaisun käytöstä näissä toiminnoissa päätetään myöhemmin erikseen. PRH:n järjestelmäuudistuksen hankinnan tavoitteina ovat muun muassa, että tilintarkastajarekisteri ja tilintarkastajatutkintorekisteri toimivat yhdessä kokonaisuudessa ja käyttävät samaa tietokantaa, tietokannan rakenne on nykyaikainen ja looginen, asiakkaiden perustiedot päivittyvät ajantasaisesti muista rekistereistä ja viranomaisilta, PRH ja asiakkaat voivat lähettää palvelun kautta viestejä ja liitteitä ja asiakkaat voivat lisätä liitteitä myös vastatessaan PRH:n tekemiin kyselyihin.
Ennen kilpailutuksen käynnistymistä PRH haluaa lisätä markkinatuntemustaan ja saada tietoa siitä, millaisia teknisiä ratkaisuja ja hinnoittelumekanismeja markkinoilla on tarjolla. PRH haluaa näin ollen kuulla mahdollisia tarjoajia markkinavuoropuhelussa. Vuoropuhelu ei ole osa kilpailutusta. Siinä saatuja tietoja käytetään organisaation sisäisesti, tulevan kilpailutuksen valmisteluun. Vuoropuhelun aikana PRH lähettää osallistujille vastattavaksi hankintaan liittyviä kysymyksiä ja muuta materiaalia, jonka on tarkoitus ohjata markkinavuoropuhelua. Muun muassa järjestelmäuudistuksen tavoitteita kuvataan vuoropuheluun osallistujille tarkemmin markkinavuoropuhelun aikana. Lisäksi vuoropuhelu pitää sisällään keskustelua vuoropuheluun osallistujien kanssa. Vuoropuheluun osallistumisesta ei makseta korvausta.
Tietopyyntöön vastaamatta jättäminen ei estä mahdolliseen tarjouskilpailuun osallistumista, eikä tietopyyntöön vastaaminen tai eri tilaisuuksiin osallistuminen vaikuta millään tavoin tarjoajan asemaan varsinaisessa tarjouskilpailussa.
Mahdollisen kilpailutuksen ajankohdasta ja hankintamenettelystä päätetään markkinakartoituksen jälkeen. Alustavan suunnitelman mukaan hankintailmoitus julkaistaisiin vuosien 2023–2024 aikana.
Tämä ilmoitus ei ole ennakkoilmoitus, hankintailmoitus tai kutsu neuvottelumenettelyyn, eikä ilmoituksen julkaisemisella aloiteta tarjouskilpailua.
Markkinavuoropuheluun halukkaita osallistujia pyydetään lähettämään sähköpostitse 3.11.2022, kello 16.00, mennessä pyyntö osallistua markkinavuoropuheluun sähköpostiosoitteeseen esa.kosonen@prh.fi. Viestin otsikoksi pyydetään laittamaan "Osallistuminen markkinavuoropuheluun, tilintarkastusvalvonta". Osallistumispyyntöjen toimittamisen määräajan umpeuduttua PRH lähettää osallistumispyynnön jättäneille vuoropuheluun osallistujille valmisteltavaan hankintaan liittyvää lisämateriaalia ja sopii tarkemmat tapaamisajat. Vuoropuheluun osallistujille lähetettävä materiaali tulee sisältämään muun muassa valmisteltavaan hankintaan liittyviä kysymyksiä, joiden on tarkoitus ohjata markkinavuoropuhelua. Tapaamiset järjestetään Teams-kokouksina viikolla 48.